rejauldu/bengali-wikipedia huggingface dataset:
শরৎ সাক্সেনা (জন্ম: ১৭ আগস্ট ১৯৫০) একজন ভারতীয় অভিনেতা যিনি তেলুগু, মালয়ালম এবং তামিল চলচ্চিত্রের সাথে হিন্দি চলচ্চিত্রে অভিনয় করেন। তিনি ২৫০টিরও বেশি বলিউড চলচ্চিত্রে অভিনয় করেছেন। সাক্সেনা ১৯৭০ এর দশকের গোড়ার দিকে তার কর্মজীবন শুরু করেন এবং প্রধানত সহায়ক ভূমিকা পালন করেন।  তিনি মি. ইন্ডিয়া, ত্রিদেব, ঘায়ল, খিলাড়ি, গোলাম, গুপ্ত: দ্য হিডেন ট্রুথ, ডুপ্লিকেট, সোলজার, বাগবান, ফানা, ক্রিশ, এক হি রাস্তা, বজরঙ্গি ভাইজান-এর মতো সবচেয়ে সফল কিছু হিন্দি চলচ্চিত্রে অভিনয় করেছেন। এই চলচ্চিত্রগুলোতে তার অভিনয় তাকে বলিউডের অন্যতম সেরা সহায়ক অভিনেতা হিসেবে প্রতিষ্ঠিত করেছে।   প্রারম্ভিক জীবন  শরৎ সাক্সেনা ১৭ আগস্ট ১৯৫০ সালে মধ্যপ্রদেশের সাতনায় জন্মগ্রহণ করেন। তিনি শৈশবের বেশিরভাগ সময় কাটিয়েছেন ভোপালে।   ব্যক্তিগত জীবন   তিনি বর্তমানে তার স্ত্রী শোভা এবং দুই সন্তান ভিরা ও বিশালের সাথে মুম্বইয়ের উপকণ্ঠের মাঢ দ্বীপে থাকেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:ভারতীয় অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:মধ্যপ্রদেশের অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:হিন্দি টেলিভিশনের অভিনেতা
বৌধ রাজ্য ছিল ব্রিটিশ রাজ আমলে ভারতের অন্যতম দেশীয় রাজ্য ছিল। এটি ১৮৭৪ সালে একটি রাজ্য হিসাবে স্বীকৃত পায়  এবং এর রাজধানী ছিল বৌধ শহরে ছিল। এর সর্বশেষ শাসক ১৯৪৮ সালের ১ জানুয়ারিতে ভারতীয় ইউনিয়নের সাথে যোগদানপত্র স্বাক্ষর করেন।   ইতিহাস  বৌধ ছিল  উড়িষ্যার ২৬ টি সামন্ত রাজ্যের অন্যতম। কিংবদন্তি অনুসারে রাজ্যটি শতাব্দী আগে প্রতিষ্ঠিত হয়েছে সম্ভত ব্রাহ্মণ দ্বারা, যে রাজা কেন্দুঝরের ভাইপোর উত্তরাধিকারী হিসাবে গৃহীত হয়েছিল।Malleson, G. B. An historical sketch of the native states of India, London 1875, Reprint Delhi 1984  দেশীয় রাজ্যটি বর্তমানে বৌধ জেলার মধ্যে অবস্থিত।   বৌধের শাসকগণ  রাজ্যটির রাজারা ছিলেন:   ১৮৭৪–১৮৭৯ পিতাম্বর দেও   ১৮৭৯-১৯১৩ যোগেন্দ্র দেও   ১৯১৩–১৯৪৭ নারায়ণপ্রসাদ দেও   আরো দেখুন    পূর্ব স্টেটস এজেন্সি   ভারতের রাজনৈতিক সংহতকরণ   তথ্যসূত্র   বিষয়শ্রেণী:রাজপুত বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১৪শ শতাব্দীতে ভারতে প্রতিষ্ঠিত বিষয়শ্রেণী:বৌধ জেলা বিষয়শ্রেণী:১৯৪৮-এ ভারতে বিলুপ্ত বিষয়শ্রেণী:১৪শ শতাব্দীতে প্রতিষ্ঠিত রাষ্ট্র ও অঞ্চল বিষয়শ্রেণী:১৯৪৮-এ বিলুপ্ত রাষ্ট্র ও অঞ্চল
এভলিন মে রামসে (১৬ জুন, ১৯২৩ - ২৫ জুন, ১৯৮৯) একজন মার্কিন চিকিৎসা ধর্মপ্রচারক এবং নাজারিন চার্চের সাথে যুক্ত ভাষাবিদ ছিলেন।   জীবনী  রামসে ১৬ জুন, ১৯২৩ সালে রিচমন্ড, কেনটাকিতে জন্মগ্রহণ করেছিলেন। তিনি ট্রেভেকা নাজারেন কলেজ, ইস্টার্ন নাজারেন কলেজ, ভ্যান্ডারবিল্ট বিশ্ববিদ্যালয় এবং টাফটস ইউনিভার্সিটি স্কুল অফ মেডিসিনে তার শিক্ষা গ্রহণ করেন। তিনি ১৯৫৬ সাল থেকে ১৯৬৮ সাল পর্যন্ত সোয়াজিল্যান্ডের মানজিনির রালে ফিটকিন নাজারেন হাসপাতালে সেবা প্রদান করেছিলেন। ১৯৬৯ সালে তাকে পাপুয়া নিউ গিনিতে স্থানান্তরিত করা হয় কুদজিপের নাজারেন হাসপাতালে কাজ করার জন্য। এসময় তিনি ফ্রেঞ্চ, গ্রীক, হিব্রু এবং জার্মান অধ্যয়ন করেন এবং আফ্রিকাতে জুলু এবং সোয়াজি শিখে র‌্যামসে সবসময়ই ভাষাবিজ্ঞানে আগ্রহী ছিলেন। কুদজিপে তিনি মধ্য ওয়াহগি ভাষার প্রতি আগ্রহ প্রকাশ করেছিলেন, যেটি এখনও রেকর্ড করা হয়নি; তিনি অবশেষে ভাষার একটি অভিধান সংকলন করেন। তিনি পিডগিন ইংরেজিতে নিউ টেস্টামেন্ট এবং গীতসংহিতাগুলিকে একত্রিত করেছেন।  রামসে ১৯৮৮ সালে ইন্ডিয়ানাপলিসে অবসর নেন, পরের বছর সেখানেই মারা যান।   অভিধানটি ১৯৭৫ সালে প্রকাশিত হয়েছিল  আরেকটি বই, শো মি, লর্ড, ১৯৮২ সালে প্রকাশিত হয়েছিল    ১৯৮৫ সালে প্রকাশিত এল ডেভিড ডাফের দ্য রামসে কভেন্যান্ট নামে একটি বইয়েরও বিষয় ছিলেন তিনি।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:ধর্মপ্রচারক ভাষাবিদ বিষয়শ্রেণী:২০শ শতাব্দীর মার্কিন নারী চিকিৎসক বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:নারী ভাষাবিজ্ঞানী বিষয়শ্রেণী:মার্কিন ভাষাবিজ্ঞানী বিষয়শ্রেণী:পাপুয়া নিউগিনিতে মার্কিন প্রবাসী বিষয়শ্রেণী:মার্কিন প্রোটেস্ট্যান্ট ধর্মপ্রচারক বিষয়শ্রেণী:টাফটস ইউনিভার্সিটি স্কুল অফ মেডিসিনের প্রাক্তন শিক্ষার্থী বিষয়শ্রেণী:২০শ শতাব্দীর ভাষাবিজ্ঞানী বিষয়শ্রেণী:নারী খ্রিস্টান ধর্মপ্রচারক বিষয়শ্রেণী:খ্রিস্টান মেডিকেল মিশনারি বিষয়শ্রেণী:কেন্টাকির চিকিৎসক
থাম্ব|রোদে শুকানো কাদামাটির বিস্কুট থাম্ব|কাদামাটির বিস্কুট প্রস্তুতকরণ কাদামাটির বিস্কুট একটি হাইতীয় খাবার। হাইতীয় ক্রেওল ভাষায় কাদামাটির বিস্কুট-কে মূলত গ্যালেট বা বনবোন টে হিসেবে অভিহিত করা হয়। এই খাবারটি বিশেষ করে গর্ভাবস্থায় থাকা নারীরা খেয়ে থাকেন। সাইটে সোলেইল-এর মতো বস্তিতে এই গ্যালেট নামের বিস্কুট পাওয়া যায়।   প্রস্তুতকরণ  হাইতির কেন্দ্রীয় মালভূমি হিঞ্চে শহরের কাছ থেকে ধুলাবালি সংগ্রহ করা হয় এবং ট্রাকে করে বাজারে পাঠানো হয় (যেমন লা স্যালাইন মার্কেট), যেখানে মহিলারা এগুলো কিনেন। তারপর ফোর্ট ডিমাঞ্চের মতো ছোট শহরগুলিতে এধরনের বিস্কুট প্রক্রিয়াজাত করা হয়। প্রথমত, ময়লা পাথর এবং বর্জ্য অপসারণ করা হয়। তারপর, ধুলাবালিকে লবণ এবং উদ্ভিজ্জ তৈল বা চর্বির সঙ্গে মিশ্রিত করা হয়। পরে, এগুলোকে চ্যাপ্টা চাকতির আকৃতি দেওয়া হয়। তারপর রোদে শুকানো হয়। প্রস্তুতকৃত পণ্যটি পরে পাত্রে রাখা হয় এবং বাজারে বা রাস্তায় বিক্রি করা হয়।   স্বাস্থ্য ঝুঁকি  খনিজ উপাদানের কারণে, কাদামাটির বিস্কুট ঐতিহ্যগতভাবে গর্ভবতী মহিলাদের এবং শিশুদের জন্য একটি তালিকালদ্ধ সম্পূরক হিসাবে ব্যবহৃত হত। হাইতীয়দের ধারণা এগুলোতে ক্যালসিয়াম রয়েছে যা একটি অ্যান্টাসিড হিসাবে এবং পুষ্টির জন্য ব্যবহার করা যেতে পারে। তবে খাদ্যটি পুষ্টিবিদ ও চিকিৎসকদের কাছে বিতর্কিত, কারণ হিসেবে এই বিস্কুট খাওয়ার কারণে দাঁতের ক্ষয়, কোষ্ঠকাঠিন্য এবং আরও গুরুতর অসুখ হতে পারে বলে সতর্ক করেন। তবে এর উৎপাদন খরচ সস্তা; ২০০৭ সাল থেকে $১.৫০ বৃদ্ধির পরেও ২০০৮ সালে একশ বিস্কুট তৈরির মাটি ছিল পাঁচ মার্কিন ডলার (প্রতিটি প্রায় ৫ সেন্ট)। এটি অনাহার উত্তরণের উপায় হিসাবেও দেখা হয়। এটি বিশেষ করে এমন সময়ে আসে যখন ২০০৮ সালের মতো বিশ্বব্যাপী খাদ্যের দাম বেড়ে যায়।  খাদ্যটির স্বাদকে এমনভাবে বর্ণনা করা হয়েছে যেখানে বলা হয় যে গ্যালেটে থাকা ধুলার ঝাঁঝালো স্বাদের জন্য মুখ শুকিয়ে গিয়েছে যা অনেক সময় ধরে থাকে।   আরও দেখুন   ছিকর   তথ্যসূত্র   বিষয়শ্রেণী:ক্ষুধা বিষয়শ্রেণী:হাইতিয় রন্ধনশৈলী
হোম রুল লিগ (১৮৭৩-১৮৮২), যাকে কখনও কখনও হোম রুল পার্টি বলা হয়, একটি আইরিশ রাজনৈতিক দল ছিল যেটি আইরিশ পার্লামেন্টারি পার্টি দ্বারা প্রতিস্থাপিত না হওয়া পর্যন্ত গ্রেট ব্রিটেন এবং আয়ারল্যান্ডের যুক্তরাজ্যের মধ্যে আয়ারল্যান্ডের জন্য হোম শাসনের জন্য প্রচারণা চালায়। গ্রেট ব্রিটেনের হোম রুল কনফেডারেশন ছিল গ্রেট ব্রিটেনের একটি ভগিনী সংস্থা।   তথ্যসূত্র   আরও পড়ুন    Jackson, Alvin. Home Rule: An Irish History 1800–2000 (2003),   বহিঃসংযোগ  Isaac Butt and the Home Rule Party  বিষয়শ্রেণী:১৮৮২-এ বিলুপ্ত রাজনৈতিক দল বিষয়শ্রেণী:যুক্তরাজ্যের বিলুপ্ত রাজনৈতিক দল বিষয়শ্রেণী:১৮৭৩-এ প্রতিষ্ঠিত রাজনৈতিক দল বিষয়শ্রেণী:প্রাক-বিভাজন আয়ারল্যান্ডের রাজনৈতিক দল
মিথিঙ্গা দাইমারি ওরফে দীপক দাস () ১৯৯২ সালে পূর্ববর্তী প্রচার সম্পাদক সিদ্ধার্থ ফুকনের আত্মসমর্পণের পর থেকে নিষিদ্ধ সংগঠন উলফার কেন্দ্রীয় প্রচার সম্পাদক ছিলেন। তিনি ১৯৬৭ সালের ১৭ মে তারিখে আসামের বারপেটা জেলার বড়মা গ্রামে জন্মগ্রহণ করেন। উনার জন্ম নাম দীপক কাছারি।   শিক্ষা  ডাইমারি ১৯৮৬ সালে গুয়াহাটির বি. বরোহ কলেজে যোগদান করেন। কিন্তু একই বছর উলফাতে যোগদানের পর তিনি তার স্নাতক শেষ করতে পারেননি এবং আন্ডারগ্রাউন্ড হয়ে যান। পরে তিনি সংগঠনের কেন্দ্রীয় প্রচার সম্পাদক হন।   গ্রেফতার  ২০০৩ সালের ডিসেম্বরে অপারেশন অল ক্লিয়ার চলাকালীন রাজকীয় ভুটান সেনাবাহিনী তাকে ধরে নিয়ে তাকে ভারতীয় সেনাবাহিনীর কাছে ভুটান দ্বারা হস্তান্তর করা হয়, পালাক্রমে তাকে আসাম পুলিশের কাছে হস্তান্তর করা হয় ২০ ডিসেম্বর ২০০৩ তারিখে, ''আমি সরকারের কাছে আত্মসমর্পণ করব না এবং শেষ পর্যন্ত লড়াই করব,'' এই বক্তব্যের মাধ্যমে নলবাড়ির চিফ জুডিশিয়াল ম্যাজিস্ট্রেটের সামনে হাজির করার পর দাইমারি অমান্য প্রদর্শনে বলেছিলেন। তিনি আরও বলেন, ভুটানের অভিযান ছিল খুবই অপ্রত্যাশিত। ভারত সরকার এবং উলফার মধ্যে শান্তি আলোচনার জন্য তিনি এখন জেল থেকে মুক্তি পেয়েছেন। গ্রেফতারের পর তার উত্তরসূরি হন অপূর্ব বড়ুয়া।   কবিতা  ডাইমারি মেগান কাছারি ছদ্মনামে কবিতা লিখেছেন এবং এর তিনটি সংকলন রয়েছে। ২০০৬ সালে, ফ্রাঙ্কফুর্টের বিশ্ব বইমেলায় তার কিছু কবিতার ইংরেজি অনুবাদ প্রকাশিত হয়। সুর এবং বন্দুক () জ্ঞানপীঠ পুরস্কারপ্রাপ্ত মামণি রয়সোম গোস্বামীর প্রচেষ্টার ফলে ইউবিএসপিডি তাঁর কবিতার একটি সংকলন প্রকাশিত হয়। মেমসাহিব পৃথিবী হল তার অসমীয়া কবিতার সংকলন। যা পরে প্রদীপ আচার্য এবং মনজিত বড়ুয়ার দ্বারা "মেলোডিস অ্যান্ড গানস" নামে ইংরেজিতে অনুবাদ করা হয়। বইটির মুখবন্ধ লিখেছেন ডাঃ গোস্বামী নিজেই। ১৯৮০-এর দশকে উলফাতে যোগ দেওয়ার আগে থেকেই তিনি কবিতা লিখতেন। "ক্যাম্পে থাকাকালীন, তার পোষা প্রাণী হিসাবে কয়েকটি পাখি ছিল। ক্র্যাকডাউনের রাতে সবাই যখন পালিয়ে যাচ্ছিল, তখন সে তাদের সঙ্গে নিয়ে যেতে চেয়েছিল। তাদের ঘুমিয়ে থাকতে দেখে, তিনি তাদের জেগে ওঠার জন্য অপেক্ষা করেছিলেন, কিন্তু তখন অনেক দেরি হয়ে গেছে," বলেছেন ডাঃ মামনি রাইসম গোস্বামী।   পারিবারিক হত্যা  ২০০০ সালে তার পুরো পরিবার - মা, বড় ভাই, বোন, গর্ভবতী ভগ্নিপতি - অজ্ঞাত বন্দুকধারীরা হত্যা করেছিল। যা তৎকালীন এজিপি সরকার কর্তৃক পরিচালিত গোপন হত্যাকাণ্ডের একটি অংশ বলে বলা হয়।   আরও দেখুন    উলফার শীর্ষ নেতাদের তালিকা  সুর এবং বন্দুক  অপারেশন সব পরিষ্কার  পিপলস কনসালটেটিভ গ্রুপ  সঞ্জুক্ত মুক্তি ফৌজ   তথ্যসূত্র   বিষয়শ্রেণী:২০শ শতাব্দীর ভারতীয় কবি বিষয়শ্রেণী:আসামের কবি বিষয়শ্রেণী:অসমীয়া ভাষার কবি বিষয়শ্রেণী:১৯৬৭-এ জন্ম বিষয়শ্রেণী:আসামের বন্দী ও আটক বিষয়শ্রেণী:জীবিত ব্যক্তি বিষয়শ্রেণী:উলফার সদস্য বিষয়শ্রেণী:নলবাড়ী জেলার ব্যক্তি
Note: Prefer images in landscape orientation. If you must use one in portrait orientation, avoid very skinny ones. If you must choose a skinny image, note that if you do so, there will be a gap between left or right edge of the image (depending on the what side of the container the template appears) and the edge of the section.  Note that width should not be specified. It is automatically calculated.  {{প্রধান পাতার চিত্র/নিনি | image         =  <!-- name of the file, with or without the File: prefix --> | link          =  <!-- optional: file to which you want the image to link, with or without the File: prefix --> | border        =  <!-- optional: "yes" for a border; defaults to no border --> | caption       =  <!-- optional: wiki text --> | caption align =  <!-- optional: left, right, or center; defaults to left --> | title         =  <!-- optional: image title; if blank, will use the caption, alt text, non-default "link=" target, or nothing (in that order) --> | alt           =  <!-- optional: image alt text; if blank, will use the caption, title, or image name (in that order) --> | width         =  <!-- optional: overrides image width --> }}  ব্যবহার    আরও দেখুন  বিষয়শ্রেণী:প্রধান পাতা Category:Wikipedia Today's featured article
আধাইপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার ৭নং আধাইপুর ইউনিয়ন পরিষদ। এই দক্ষিণে নওগাঁ জেলা সদর ও পূর্বে আক্কেলপুর অবস্থিত। উপজেলা সদর থেকে বাস/সিএনজি/অটোরিক্সা/ভুটভুটি/ভ্যান হল যোগাযোগ মাধ্যম।   জনসংখ্যা  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,আধাইপুর ইউনিয়ন মোট জনসংখ্যা ২৩,৬১৬ জন। ( পুরুষ-১২,২৩০ জন, মহিলা-১১,৩৮৫ জন) ।   শিক্ষা  ২০০১ এর শিক্ষা জরীপ অনুযায়ী, আধাইপুর ইউনিয়নের গড় সাক্ষরতার হার শতকরা ৪৩.৩৫ ভাগ। এই ইউনিয়ন পরিষদে ০৯টি সরকারি প্রাথমিক বিদ্যালয়,০৭টি বে-সরকারি রেজিঃ প্রাঃ বিদ্যালয়,০৩টি উচ্চ বিদ্যালয়,০১টি কারিগরী কলেজ এবং ০৩টি মাদ্রাসা রয়েছে। একটি এতিমখানাও রয়েছে।   প্রশাসনিক এলাকা   এখানে মোট ৪২টি গ্রাম আছে। এগুলো হলোঃ ১) বিষ্ণুপুর ২) রসূলপুর ৩) পারিচা ৪) চরুইহাসা ৫) জিয়াশিমুলিয়া ৬) লক্ষ্মীকোল ৭) ব্যাশপুর ৮) আধাইপুর ৯) হসিমপুর ১০) মাঝুরা ১১) উত্রাশন ১২) ওকরবাড়ী ১৩) শ্রীপুর ১৪) সেনপাড়া ১৫) শ্রীকৃষ্ণপুর ১৬) উত্তরমির্জাপুর ১৭) কামালপুর ১৮) চকআলম ১৯) চকমোহন ২০) চকবনমালী ২১) কসবা ২২) মাধবপাড়া ২৩) মুক্তিনগর ২৪) সাদিশপুর ২৫) দেউলিয়া ২৬) কাষ্টডোব ২৭) জগন্নাথপুর ২৮) চকজয়দেব ২৯) কার্তিকাহার ৩০) বেগুনজোয়ার ৩১) বসন্তপুর ৩২) ইন্দ্রশগুনা ৩৩) শাহারপুর ৩৪) পরমাননন্দপুর ৩৫) বৈকুন্ঠুপুর ৩৬) পাতরাবাড়ী ৩৭) সত্যপাড়া ৩৮) বসনই ৩৯) কাশিয়ারা ৪০) তিলাবদলী ৪১) পাতকোলা ৪২) খাগড়া।   এতে ৪২টি মৌজা রয়েছে।   দর্শনীয় স্থান  কসবা গ্রামে কহর দরিয়া এবং হানিফা সোনা ভানের বাড়িভিটা।   তথ্যসূত্র    বহিঃসংযোগ   সরকারি তথ্য বাতায়ন।   বাংলাপিডিয়াতে বদলগাছী_উপজেলা।
ডিটেকটিভ  হলো একটি ভারতীয় বাংলা থ্রিলার–ড্রামা চলচ্চিত্র, যা জয়দীপ মুখোপাধ্যায় পরিচালিত এবং শ্রী ভেঙ্কটেশ ফিল্মস প্রযোজিত। চলচ্চিত্রটিতে অভিনয় করেছেন অনির্বাণ ভট্টাচার্য, ইশা সাহা, তৃণা সাহা ও অম্বরীশ ভট্টাচার্য। চলচ্চিত্রটি রবীন্দ্রনাথ ঠাকুরের ছোট গল্প অবলম্বনে নির্মিত। এটি বাংলা ওটিটি প্ল্যাটফর্ম হইচই–এ ১৪ আগস্ট ২০২০–এ মুক্তি পায়। ওভার-দ্য-টপ মিডিয়া সার্ভিস (ওটিটি)  প্ল্যাটফর্মে সরাসরি মুক্তিপ্রাপ্ত প্রথম বাংলা চলচ্চিত্র এটি।   কাহিনী  চলচ্চিত্রটি একই নামের রবীন্দ্রনাথ ঠাকুরের গল্পের উপর ভিত্তি করে নির্মিত একটি বাংলা থ্রিলার কমেডি। ব্রিটিশ রাজের সময় সেট করা, গল্পের পটভূমি হল ১৯০৫ সালের  বঙ্গভঙ্গ। চলচ্চিত্রটি বেঙ্গল পুলিশের একজন গোয়েন্দা মহিমচন্দ্রকে ঘিরে আবর্তিত হয়েছে। পশ্চিমা গোয়েন্দা উপন্যাস এবং অপরাধের প্রতি তার আবেশ তাকে মনে করে যে তার কাজ খুব বিরক্তিকর। মহিমচন্দ্র একটি জটিল উদ্দেশ্য নিয়ে নিখুঁত অপরাধের সন্ধান করেন যা তার পেশাকে কিছুটা উত্তেজনাপূর্ণ করে তুলবে। মহিমচন্দ্রের হাস্যকর সংলাপ এবং কমিক ডিডাকশনে ভরা, চলচ্চিত্রটি স্বদেশী আন্দোলনের ক্রমবর্ধমান রাজনৈতিক অস্থিরতার সাথে এগিয়ে যায়। মহিমচন্দ্র নিখুঁত অপরাধীর জন্য তার অনুসন্ধান চালিয়ে যাওয়ার সাথে সাথে তার আবেশ তার কর্মজীবন এবং ব্যক্তিগত জীবনকে প্রভাবিত করতে শুরু করে।   তথ্যসূত্র   বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:জয়দীপ মুখোপাধ্যায় পরিচালিত চলচ্চিত্র
জাক মারি এমিল লাকঁ (, ;"Lacan". Random House Webster's Unabridged Dictionary. , ; ১৩ই এপ্রিল ১৯০১ – ৯ই সেপ্টেম্বর ১৯৮১) ছিলেন একজন ফরাসি মনোসমীক্ষক ও মনোরোগ চিকিৎসক যাঁকে ফ্রয়েড-পরবর্তী সবচেয়ে বিতর্কিত মনোসমীক্ষক বলা হয়ে থাকে।David Macey, "Introduction", Jacques Lacan, The Four Fundamental Concepts of Psycho-Analysis (London 1994) p. xiv  ১৯৫৩ থেকে ১৯৮১তে প্যারিসে বিভিন্ন বার্ষিক আলোচনাসভার মাধ্যমে লাকঁ ষাট ও সত্তরের দশকের বহু নেতৃস্থানীয় বুদ্ধিজীবীদের প্রভাবিত করেন, বিশেষত যাঁরা উত্তর-কাঠামোবাদের সঙ্গে জড়িত। উত্তর-কাঠামোবাদ, সমালোচনাতত্ত্ব, ভাষাবিজ্ঞান, বিংশ শতাব্দীর ফরাসি দর্শন, চলচ্চিত্রতত্ত্ব এবং ক্লিনিকাল মনোসমীক্ষণে তার চিন্তার গুরুত্বপূর্ণ প্রভাব রয়েছে।Refer to The American Journal of Psychoanalysis, Volume 47, Issue 1, Spring 1987,  "Lacan and post-Structuralism", pp. 51–57, by Jan Marta.   পাদটীকা   তথ্যসূত্র  বিষয়শ্রেণী:১৯০১-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:মহাদেশীয় দার্শনিক বিষয়শ্রেণী:২০শ শতাব্দীর ফরাসি দার্শনিক বিষয়শ্রেণী:২০শ শতাব্দীর ফরাসি অনুবাদক বিষয়শ্রেণী:ফরাসি সাহিত্য সমালোচক বিষয়শ্রেণী:মনোরোগ বিজ্ঞানের ইতিহাস বিষয়শ্রেণী:সংস্কৃতির দার্শনিক বিষয়শ্রেণী:সাহিত্যের দার্শনিক বিষয়শ্রেণী:প্যারিসের লেখক
সালাহ তারিফ (, ; জন্ম ৯ ফেব্রুয়ারি ১৯৫৪) একজন দ্রুজ ইসরায়েলি রাজনীতিবিদ যিনি ১৯৯২ এবং ২০০৬ এর মধ্যে নেসেটের সদস্য হিসাবে কাজ করেছিলেন। ২০০১ সালে এরিয়েল শ্যারন যখন দপ্তরবিহীন মন্ত্রী নিযুক্ত হন, তখন তিনি ইসরায়েলের প্রথম অ-ইহুদি সরকারের মন্ত্রী হন।Ministers of the Minorities Knesset website   জীবনী  জুলিসের দ্রুজ গ্রামে জন্মগ্রহণ করেন, তারিফ শেখ আমিন তারিফের নাতি। তারিফ ইসরায়েল প্রতিরক্ষা বাহিনীর প্যারাট্রুপার এবং ট্যাঙ্ক ইউনিটে কাজ করেছেন। হাইফা বিশ্ববিদ্যালয়ে বিএ পড়ার সময় তিনি ছাত্র ইউনিয়নের ডেপুটি চেয়ারম্যান হিসেবে দায়িত্ব পালন করেন।  তথ্যসূত্র   বহিঃসংযোগ  Jewish News Weekly - Not all Israeli Arabs cheer Druze leader বিষয়শ্রেণী:হাইফা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়ান ইসরায়েলের রাজনীতিবিদ বিষয়শ্রেণী:নেসেটের সদস্য ২০০৩-২০০৬ বিষয়শ্রেণী:নেসেটের সদস্য ১৯৯৯-২০০৩ বিষয়শ্রেণী:নেসেটের সদস্য ১৯৯৬-১৯৯৯ বিষয়শ্রেণী:নেসেটের সদস্য ১৯৯২-১৯৯৬ বিষয়শ্রেণী:নেসেটের সদস্য ১৯৮৮-১৯৯২ বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:ইসরায়েলের মন্ত্রী বিষয়শ্রেণী:নেসেটের দ্রুজ সদস্য বিষয়শ্রেণী:নেসেটের ডেপুটি স্পিকার বিষয়শ্রেণী:ইসরায়েলের উপমন্ত্রী বিষয়শ্রেণী:অ্যালাইনমেন্ট (ইসরায়েল) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:ইসরায়েলের স্থানীয় কাউন্সিলের মেয়র বিষয়শ্রেণী:ইসরায়েলের দপ্তরবিহীন মন্ত্রী বিষয়শ্রেণী:অপরাধে দোষী সাব্যস্ত ইসরায়েলি রাজনীতিবিদ
দ্য বাটারফ্লাই ইফেক্ট হলো ২০০৪ সালের একটি কল্প-বিজ্ঞানের থ্রিলার চলচ্চিত্র যেটি লিখেছেন ও পরিচালনা করেছেন এরিক ব্রেস এবং জে. ম্যাকাই গ্রাবার, এতে মূল ভূমিকায় অভিনয় করেছেন অ্যাশ্টন কুচার এবং অ্যামি স্মার্ট।   তথ্যসূত্র   বিষয়শ্রেণী:মার্কিন নাট্য চলচ্চিত্র বিষয়শ্রেণী:সময় ভ্রমণ সম্পর্কে চলচ্চিত্র বিষয়শ্রেণী:২০১০-এর পটভূমিতে চলচ্চিত্র বিষয়শ্রেণী:ভ্যানকুভারে ধারণকৃত চলচ্চিত্র বিষয়শ্রেণী:ম্যানহাটনের পটভূমিতে চলচ্চিত্র বিষয়শ্রেণী:১৯৯৫-এর পটভূমিতে চলচ্চিত্র বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:শিশু যৌন নির্যাতন সম্পর্কে চলচ্চিত্র বিষয়শ্রেণী:গণিত বিষয়ক চলচ্চিত্র বিষয়শ্রেণী:২০০২-এর পটভূমিতে চলচ্চিত্র বিষয়শ্রেণী:কারাগারের পটভূমিতে চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র
তৃতীয় জালালুদ্দিন হাসান (  ) (১১৮৭ – ১২২১), নুরউদ্দিন মুহাম্মাদ দ্বিতীয়ের পুত্র। জালালুদ্দিন ২৫ তম নিজারি ইসমাইলি ইমাম ছিলেন। তিনি ১২১০ থেকে ১২২১ সাল পর্যন্ত রাজত্ব করেছিলেন।   তার জীবন  তিনি ২৪তম ইমাম এবং একজন সুন্নি মায়ের ঘরে জন্মগ্রহণ করেন। জালাল আল-দীন হাসান দাবি করেছিলেন যে তিনি সুন্নি ইসলাম গ্রহণ করেছেন। যা আব্বাসীয় খলিফা আল-নাসির এবং অন্যান্য মুসলিম রাজপুত্ররা গ্রহণ করেছিলেন এবং তিনি নও-মুসলমান (  "মুসলিম ধর্মান্তরিত") নামে পরিচিত হয়েছিলেন। তিনি আলামুতের পূর্ববর্তী শাসকদের সাথে সম্পর্কিত বিশ্বাস এবং নীতি প্রত্যাখ্যান করেছিলেন এবং তার পূর্বপুরুষদের অভিশাপ দিয়েছিলেন এবং হাসান ইবনে সাবাহর বই পুড়িয়ে দিয়েছিলেন।  তিনি খুরাসান, কাজভিন  এবং ইরাক থেকে অনেক সুন্নি পণ্ডিত এবং আইনজ্ঞকে আলামুত দুর্গ পরিদর্শনের জন্য আমন্ত্রণ জানান। এমনকি তাদের গ্রন্থাগার পরিদর্শন করার এবং আপত্তিকর যে কোনও বই অপসারণ করার জন্য আমন্ত্রণ জানান।  তিনি এই পণ্ডিতদের তাঁর অনুসারীদের  শিক্ষা দেওয়ার নির্দেশ দিয়েছিলেন এবং অনুসারীদের তিনি সুন্নি শরিয়া পালন করার নির্দেশ দিয়েছিলেন। তবে, কেউ কেউ তার ধর্মান্তরকে তাকিয়া হিসেবে ব্যাখ্যা করেছেন।  জীবদ্দশায় তিনি আব্বাসীয় খলিফা আল-নাসিরের সাথে বন্ধুত্বপূর্ণ সম্পর্ক বজায় রেখেছিলেন। বাগদাদের খলিফার সাথে জোট বাঁধার অর্থ ছিল কেবল নিজারি ইসমাইলি রাষ্ট্রের জন্যই নয়, বরং বৃহত্তর মুসলিম বিশ্বের আত্মরক্ষার জন্য আরও বেশি সম্পদের যোগান। তিনি একজন বিদ্রোহীর বিরুদ্ধে এলদিগুজিদের শাসক উজবেককে সহায়তা করার জন্য ব্যক্তিগতভাবে তার সেনাবাহিনীর নেতৃত্ব দিয়েছিলেন।  ১২১১ সালে তিনি সম্ভবত বিষপ্রয়োগে মারা যান। গিলানের রাজপুত্রদের কন্যাদের মধ্যে চারজন সুন্নি মহিলার সাথে তার বিবাহ হয়।  এর জন্য তিনি শাসকদের অনুমতি চান এবং খলিফার সম্মতি পান। তাঁর মৃত্যুর পর তাঁর স্ত্রীদের, তাঁর বোনসহ কিছু নিকটাত্মীয়কে তাঁর পুত্রের উজির বিষপ্রয়োগের অভিযোগে মৃত্যুদণ্ড দেন।  জালালুদ্দিন হাসান তৃতীয় সুন্নি মতবাদ মেনে চললেও, তাঁর মৃত্যুর পর সেই অবস্থান ধীরে ধীরে বদলে যেতে থাকে। তাঁর একমাত্র জীবিত পুত্র  মাত্র ৯ বছর বয়সে তাঁর স্থলাভিষিক্ত হন। তখন ইসমাইলি সম্প্রদায় আবার খোলাখুলিভাবে নিজেদের শিয়া ইসমাইলি মুসলমান হিসেবে মেনে নিতে শুরু করে।  তবে, উত্তরাধিকার সূত্রে তার পুত্র  খুব ছোট থাকায় হাসান তৃতীয়ের উজির রাজ্য নিয়ন্ত্রণ করতেন।   আরও দেখুন    আলামুত  আলামুত দুর্গ  লাম্বাসার দুর্গ  নিজারি ইসমাঈলি রাজ্য  ইসমাইলি ইমামদের তালিকা  নূরুদ্দিন মুহাম্মদ দ্বিতীয়  ফাতিমিডস  ইসমাইলিজম  নিজারি  আগা খান   আরও পড়া    জন ম্যালকম, জালালুদ্দীন হাসান তৃতীয় "পারস্যের ইতিহাস", ১ম খণ্ড। , পৃ. ৪০৫, লন্ডন, ১৮১৫।  জালালউদ্দিন হাসান (৬০৭-৬১৮/১২১০-১২২১)   তথ্যসূত্র    বহিঃসংযোগ    জালালউদ্দিন হাসান (৬০৭-৬১৮/১২১০-১২২১)  বিষয়শ্রেণী:১৩শ শতাব্দীর ইসলাম ধর্মীয় নেতা বিষয়শ্রেণী:১২২১-এ মৃত্যু বিষয়শ্রেণী:১১৮৭-এ জন্ম বিষয়শ্রেণী:নিজারি ইমাম বিষয়শ্রেণী:ফার্সি ভাষার লেখা থাকা নিবন্ধ
ছিট কাওয়া(বৈজ্ঞানিক নাম: Euploea midamus (Linnaeus)) প্রজাতি নিমফ্যালিডি (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি। ভারতএ বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।   আকার  প্রসারিত অবস্থায় ছিট কাওয়ার ডানার আকার ৯৫-১০৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত পেল ছিট কাওয়া এর উপপ্রজাতি হল-   Euploea midamus rogenhoferi C. & R. Felder, [1865] – Assam Blue-spotted Crow  Euploea midamus chloe (Guérin-Méneville, 1843) – Indo-Chinese Blue-spotted Crow   বিস্তার  এই প্রজাতি ভারতMahata, A., Samal, K.T. & Palita, S.K. Butterfly diversity in agroforestry plantations of Eastern Ghats of southern Odisha, India. Agroforest Syst 93, 1423–1438 (2019). https://doi.org/10.1007/s10457-018-0258-y এর হিমাচল প্রদেশ থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।  বর্ণনা প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এই প্রজাতির উভয় লিঙ্গেরই ডানার উপরিপৃষ্ঠ কালচে বাদামী বর্ণের। সামনের ডানা সম্পূর্ণভাবে উজ্জ্বল, চকচকে নীলে ছাওয়া। সেল এর মধ্যে একটি বেগুনী ছোপ এবং একসারি ছোট দূরে দূরে অবস্থিত বেগুনী ডিসকাল ছোপ বর্তমান। কোস্টাল এবং টার্মিনাল ছোপগুলি ছোট এবং সাদা বর্ণের।  পিছনের ডানার উপরিভাগ বাদামী বর্ণের, ডানার মধ্যবর্তী অংশে নীলের আভাযুক্ত (blue-glossed), সাধারনত দাগ-ছোপহীন। যদিও কিছু কিছু ক্ষেত্রে কোস্টাল এবং টার্মিনাল ছোপ লক্ষ্য করা যায় এবং এপিকাল (শীর্ষ) অর্দ্ধে ধূসর আঁশে ছাওয়া।  পুরুষ প্রকারে পিছনের ডানার উপরিপৃষ্ঠে সেল এর মধ্যে এবং উপরে বিশেষ ধরনের হলুদ গন্ধ আঁশ (Sent scales) এবং সামনের ডানার উপরিতলে লম্বা ব্যান্ড (দাগ) বর্তমান।   আচরণ  এই প্রজাতির উড়ান অন্যান্য Crow দের ন্যায় ধীর এবং ডানা ভাসানো। ফুলের মধু আহরন পছন্দ করে এবং মাড্‌ পাডল করে। কম উচ্চতাসম্পন্ন অঞ্চলে (৫০০ মিটার এর নীচে) বিস্তীর্ন উপত্যকা, জঙ্গলের ফাঁকা জায়গা এবং উন্মুক্ত গ্রামাঞ্চলে, কখনো কখনো সমতলের জঙ্গলেও এদের বিচরণ লক্ষ্য করা যায়। সাধারণত ফেব্রুয়ারি থেকে আগস্ট এদের দর্শন মেলে। আসাম এবং পূর্ব হিমালয়ে এদের মোটামুটি ভাবে ভালোই দেখা যায়। মায়ানমারে প্রচুর সংখ্যায় এদের দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৫৮-এ বর্ণিত প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
250px|thumb|Kayamkulam Bus Stand কায়মকুলাম () ভারতের কেরালা রাজ্যের আলেপ্পি জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে কায়ামকুলম শহরের জনসংখ্যা হল ৬৫,২৯৯ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে কায়ামকুলম এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
thumb|right|টোকিও স্টেশনে শিনকানসেন, জাপানের দ্রুততম এবং বিশ্বের অন্যতম দ্রুত ট্রেন। জাপানের পরিবহন ব্যবস্থা অত্যাধুনিক এবং পরিবহন অবকাঠামো ব্যয়বহুল। জাপানে সড়ক নির্মাণে প্রচুর অর্থ ব্যয় করা হয়।Japan's Road to Deep Deficit Is Paved With Public Works, Times in 1997 সমগ্র দেশব্যাপী বিস্তৃত ১.২ মিলিয়ন কিলোমিটারের পাকারাস্তা জাপানের প্রধান পরিবহন ব্যবস্থা।Chapter 9 Transport , Statistical Handbook of Japan জাপানের বামহাতি ট্রাফিক পদ্ধতি প্রচলিত। বড় শহরে যাতায়াতের জন্য নির্মিত সড়কসমূহ ব্যবহারের জন্য সাধারণত টোল নেয়া হয়।  জাপানে বেশ কয়েকটি রেলওয়ে কোম্পানি রয়েছে। কোম্পানিগুলোর মধ্যে প্রতিযোগিতা বিদ্যমান। এসব রেল কোম্পানির মধ্যে জাপান রেলওয়েস গ্রুপ, কিনটেটসু কর্পোড়েশন, সেইবু রেলওয়ে, কেইও কর্পোরেশন উল্লেখযোগ্য। এসব কোম্পানি রেল পরিবহনকে আকর্ষণীয় করার জন্য বিভিন্ন কৌশল অবলম্বন করে থাকে; যেমন- রেল স্টেশনে খুচরা দোকান স্থাপন। প্রায় ২৫০ কিলোমিটারব্যাপী বিস্তৃত শিনকানসেন জাপানের প্রধান শহরগুলোকে সংযুক্ত করেছে। এছাড়া অন্যান্য রেল কোম্পানিও সময়ানুবর্তিতার জন্য সুপরিচিত।  জাপানে ১৭৩টি বিমানবন্দর রয়েছে। সবচেয়ে বড় অভ্যন্তরীণ বিমানবন্দর হল হানেদা বিমানবন্দর, এটি এশিয়ার সবচেয়ে ব্যস্ততম বিমানবন্দর। জাপানের সবচেয়ে বড় আন্তর্জাতিক বিমানবন্দর হল নারিতা আন্তর্জাতিক বিমানবন্দর। অন্যান্য বড় বিমানবন্দরের মধ্যে রয়েছে কানসাই আন্তর্জাতিক বিমানবন্দর, শুবু সেন্ট্রেয়ার আন্তর্জাতিক বিমানবন্দর। জাপানের সবচেয়ে বড় সমুদ্র বন্দর হল নাগোয়া বন্দর।   তথ্যসূত্র    বহিঃসংযোগ   Hyperdia - জাপানের পরিবহন ব্যবস্থা (ইংরেজি ও জাপানি)  Toei Transportation Information - জাপানের রেল, সড়ক, বিমানবন্দর ইত্যাদি সম্পর্কিত তথ্য  জাপানের অভ্যন্তরীণ বিমান পরিবহণ  বিষয়শ্রেণী:জাপানের পরিবহন